Bile-Dani asuu tällä hetkellä väliaikaisesti isänsä luona.

Bile-Dani asuu tällä hetkellä isänsä luona, sillä hän odottaa pääsyä uuteen omaan kämppäänsä. ANTTI NIKKANEN

Bile-Dani eli Daniel Lehtonen on alkanut noin viikko sitten pitää live-striimiä pelatessaan asepelejä netissä.

Bile-Danin suora lähetys keskeytyi sunnuntaina, kun hänen isänsä tuli huoneeseen suuttuneena. Fanit ovat jakaneet sosiaalisessa mediassa välikohtausta eteenpäin.

– Yhtäkkiä isä vain hermostui. Ei pelaamiseni ole hänelle mikään ongelma. Pidin vain vähän melua show-mielessä, mistä se ongelma tuli, Bile-Dani selvittää Iltalehdelle.

Bile-Dani poistui striimiltä toiseen huoneeseen keskustelemaan yrittäjä-isänsä, 62, kanssa.

– Sanavaihto kesti noin minuutin, ei tullut mitään sukutappelua. Sanoin isälle, että ”mitä helvettiä huudat mulle”. Hän katsoi minua hetken ja sitten se loppui siihen, Bile-Dani kertoo ja jatkaa:

– Olemme sovussa jo. Olemme kuin paita ja perse, tosi hyviä ystäviä keskenämme.

”Naisten luokse”

Bile-Dani on asunut nyt kolmisen viikkoa isänsä luona, koska hän ei ole päässyt muuttamaan uuteen kämppäänsä.

– Tällä hetkellä olen faijan luona mummin kämpillä. Mummi asuu faijan yläpuolella. Tässä on hyvät ja huonot puolet, Bile-Dani sanoo.

– Nyt pitää mennä naisten luokse. Ei ole omaa rauhaa enää, mutta ruoka tarjotaan pöytään, joten siitä ei tarvitse murehtia, Bile-Dani punnitsee.

– Faija on sellainen kulinaristinen koti-kokki. Olimme isänpäivän lounaalla ja aamupäivällä oltiin mökillä. Illalla pelailen aikani kuluksi.

Bile-Dani kertoo olevansa muuttamassa 24-neliön kokoiseen yksiöön isolla parvekkeella Porvoon torin laidalle.

– Vuokrakämppä on jo, mutta edellinen vuokralainen asuu vielä siinä. Halusin muuttaa edellisestä kämpästäni paremmalle paikalle ihan Porvoon torin laitaan.

Bile-Dani odottaa jo omaan kämppäänsä pääsemistä.

– Tietenkin! Oma kämppä on oma kämppä. Minulla on pohjapiirustukset, jonka perusteella olen jo suunnitellut kämppäni sisustuksen.

Yksi tunti nukkumista

Bile-Dani pitää pelaamisesta.

– Tällä hetkellä ansaitsen myös rahaa muutaman tunnin striimaamisella päivässä. Jos on tyhjä kalenteri, saatan olla pidempäänkin tietokoneella.

Ensimmäisen viikon aikana Bile-Dani on saanut lahjoituksina rahaa noin 200 euroa.

– Ihmiset lähettävät striimin pitämisestä minulle palkkioita. Minulla oli ensimmäisten kolmen päivän aikana katsojia jo yli 14 000. Tosi isot katsojaluvut!

Bile-Dani on aloittamassa neuvotteluja useiden tahojen kanssa heidän tuotteidensa mainostamisesta.

Miten aikaa riittää enää naisille, jos pelaamiseen menee yhä enemmän aikaa?

– Tietenkin minulle riittää naisille aikaa! Vuorokaudessa on 24 tuntia, ja tarvitsen vain yhden tunnin nukkumiseen. Välillä mennään samoillakin silmillä.

Bile-Danin pelaamista voit seurata täältä.